DOEN JOU BES MET LEEFSTYL AANPASSINGS | Voelgoed
DOEN JOU BES MET LEEFSTYL AANPASSINGS	by Blogger - Annien Botha / Dec 06, 2016 / 0 Kommentaar / Gelees deur 343 mense.
Ek is geskei. Die hele proses was pynlik, en om naweke jou klein kindertjies na hul pa toe te laat gaan, het gemaak dat ek vir langer as wat nodig was, getroud gebly het. Uiteindelik het ek op die punt gekom waar ek besef het die huwelik was eintlik meer traumaties as wat die egskeiding sou wees, en kon die keuse maak.
Die ongeluk het kort daarna plaasgevind (en omdat ek toe in die hospitaal verlam gelê het, kon ek nie meer aan die kinders vasklou nie.) Omdat ek weer van vooraf moes leer loop, eet, bad en skryf was my nuwe blaadjie een met meer as die gewone aanpassings na 'n egskeiding.
Niks het my egter voorberei op die pad van pyn en aanpassings wat sou voorlê nie – elke dag. My lewenskwaliteit sal nooit weer dieselfde wees soos voorheen nie en ek sal altyd met chroniese pyn en styfheid moet saamleef (tensy ‘n wonderwerk gebeur).
Miskien is jy in my posisie, of is jou omstandighede uniek. Elke ou het sy eie pyn of seer, krisis of uitdagings.
Skielik het ek nie meer van myself gehou nie. Wanneer pyn en ongemak jou enigste fisiese ervaring is, begin jy selfs jou liggaam straf. Jy oefen nie en eet nie gesond nie want jy wil nie die liggaam wat jou soveel pyn en trauma besorg, mooi behandel of vir dit sorg nie.
Maar vir self-oorlewing, moes ek steeds die beste maak van myself en gemaklik voel met wie ek is. As jou liggaam groter, of ouer is as wat dit moet wees, met pyne en skete waarvan jy moeg is, help dit nie jy behandel dit as ‘n vyand nie.
As jy ‘n vriend gehad het wat siek was en in die nood, sou jy als doen wat jy kon om daardie persoon te help. As my liggaam restourasie of renovasie nodig het, kan ek als wat ek kan doen om dit te help, en dit nie verag of verwerp nie. Ek kan my liggaam aanvaar as my vriend en maat vir die lewe, ‘n goeie verhouding daarmee ontwikkel, en vir myself omgee soos vir my beste vriend.
Ek het geleer dat wat ook al jou situasie is, jy tevrede moet wees. As ‘n mens ontevrede is met jou voorkoms, ouderdom, gewig, situasie of enige iets anders, wys jy is ondankbaar vir wat jy tans het.
Dit is wat dit is. Jy kan die beste daarvan maak. Jy leer om te aanvaar dit wat jy op die oomblik is. Jy moet doen wat jy kan doen, en nie ontmoedig, bitter of gefrustreerd voel oor wat jy nie kan doen nie.
Selfs al is jou vermoë om te oefen beperk, kan jy aanhou doen wat jy nog kan, terwyl jy versigtig is om nie jouself te beseer nie. Jy kan aanhou reg eet, baie water drink, en genoeg slaap. Jy kan glimlag en die beste van dinge maak!
Selfs wanneer mense voel ek vaar nie goed genoeg nie, herinner ek myself om als wat ek doen, te doen asof vir die Here en nie vir mense nie. Dan maak dit nie regtig saak wat mense dink nie.
Blogger - Annien Botha As internasionaal gekwalifiseerde skoonheidskundige, spaterapeut en huishoudkundige skryf Annien oor SKOONHEID en GESONDHEID op alle terreine. In 2012 was sy betrokke in ‘n ernstige motorongeluk wat haar beroep as terapeut na 20 jaar beëindig het. Sy het egter besluit om te bly skryf en blog in haar beroep. Sy inspireer met haar eie gedagtes, dade en lewensverhaal sowel as die van mense rondom haar.www.annienhealthandbeauty.wordpress.com
Nuutste kommentaarwifi 2 dae 3 ure gelede
Wolhaarstories 3 dae 22 ure gelede
Wow!! 4 dae 5 ure gelede
Uitstekend. 5 dae 9 ure gelede
soek Aller eers die Koningkryk van God 6 dae 1 uur gelede
Hin Linda ek het op faceboek 1 week 1 dag gelede
Kommentaar 1 week 1 dag gelede
Pragtig Christel... so hdt 1 week 1 dag gelede
Op reis na n nuwe begin. 1 week 1 dag gelede
mammie ek soek jou oral 1 week 2 dae gelede
Ek kon dit nie glo nie!Blogger - Lynette BeerGelees deur 167 mense Wanneer is genoeg eintlik nét reg?Blogger - Landie HennGelees deur 2,219 mense Oor bidBlogger - Liesl CronjeGelees deur 252 mense Bundu Bash in satynBlogger - Trudy RaubenheimerGelees deur 183 mense Sosiale mediaBlogger - Hannelie van NiekerkGelees deur 148 mense GELOOF bloggers
Onkruid uittrekBlogger - Gerjo Ben van der MerweGelees deur 19 mense God-afsprakiesBlogger - Letitia PienewaldGelees deur 18 mense Die diepte van lojale liefdeBlogger - Velia BassonGelees deur 33 mense Mevrou Doeminie verloor totaal beheerBlogger - René van ZylGelees deur 603 mense Saterdagmiddag en n fliek wat praatBlogger - Ansa Van GeestGelees deur 224 mense HUWELIK bloggers
Baarde en soeneBloggers - Marthinus en Bianca SteffenGelees deur 397 mense Saam met skoonma op vakansieBloggers - Marthinus en Bianca SteffenGelees deur 2,233 mense Hande wat praatBlogger - Dorita Janse van RensburgGelees deur 994 mense Boererate vir 'n gesonde huwelikBlogger - Christel CoetzeeGelees deur 1,182 mense Altyd hoop!Blogger - Christel CoetzeeGelees deur 2,397 mense OUERSKAP bloggers
‘n Ma en ‘n papie...Blogger - Liana SchönbornGelees deur 227 mense Glo jy aan nuwe lewe?Blogger - Annalize van den HeeverGelees deur 299 mense ‘n Ma en tiener sien die grootmenswêreld wink...Blogger - Liana SchönbornGelees deur 313 mense Om tyd te kry vir StiltetydBlogger - Marida SteurerGelees deur 532 mense Die nuwe generasie... GAT!Blogger - Emsie FühriGelees deur 304 mense LEEFSTYL bloggers
Sysagte lippeBlogger - Marlene BoonzaaierGelees deur 1,230 mense To cheat or not to cheat? That is the question!Blogger - Annien BothaGelees deur 815 mense Gewig verloor... Hoekom so moeilik?Blogger - Marlene BoonzaaierGelees deur 3,628 mense Skrop skrop na ‘n nuwe velBlogger - Marlene BoonzaaierGelees deur 421 mense 'n Goeie kwaliteit van lewe, en jou lewensdoelBlogger - Annien BothaGelees deur 513 mense Voelgoed blogsOns bied jou ’n splinternuwe Afrikaanse webjoernaal (voelgoed.co.za/blogs) waar 40 nuwe stemme weekliks oor geloofskwessies, huweliksake, kinders, gesondheid en baie ander onderwerpe ná aan ’n vrou se hart gesels. Of jy nou saam met hulle lag of huil: Wees verseker van sinvolle leesstof met ’n Christelike waardestelsel!